Осипов Максим Ильич

Осипов Максим Ильич (31 август 1993 йыл, Ярославль, Рәсәй) — Рәсәй хоккейсыһы, һаҡсы. Ярославлдән «Локомотив» хоккей клубы тәрбиәләнеүсеһе. Әлеге ваҡытта Континенталь хоккей лигаһында тыуған ҡалаһы хоккей клубы уйынсыһы.

 Карьера 

Максим хоккей менән Ярославлдә «Локомотив» хоккей клубының мәктәбендә шөғөлләнә башлай. Тик профессиональ карьераһын ул Тверь ҡалаһында башлана. 2010/11 йылдар миҙгелендә ТХК составында беренсе лигала Үҙәк дивизионының даими чемпионатында 16 осрашыуҙа бер мәрәй йыя. Ә плей-оффта бер уйын да үткәрмәһә лә, Максим командаһы менән бергә бронза миҙалдарҙы еңә. Шулай уҡ ул ЙХЛ квалификациялы турнирында «Шериф» хоккей клубы составында ҡатнаша.

 «Локомотив» (2011—2013) 

2011 йылда ул кире Ярославлгә ҡайта. «Локомотив» төп командаһы 7 сентябрҙә авиаһәләкәткә осрағас, КХЛ-дың шул миҙгелендә Ярославлдән команда булмай. Ул Юғары хоккей лигаһында сығыш яһай. Шунда Максим 21 осрашыуҙа 2 (1+1) мәрәй йыя. «Локомотив» Көнбайыш конференцияһында өсөнсө урынды яулай. Плей-оффта ВМФ командаһын ота (3-2), ә артабан Пензанан «Дизель» хоккей клубына еңелә. Максим плей-оффтың дүрт уйынында бер мәрәй ҙә йыймай. Шулай уҡ ул «Локо» составында ЙХЛ чемпионатында ҡатнаша. Осипов 36 осрашыуҙа 5 (1+4) мәрәй йыя.

Киләһе миҙгелдә «Локомотив» КХЛ-ға кире ҡайта һәм ЮХЛ-да үҙенең фарм-клубын ҡалдыра. Шунда Максим даими чемпионаттың 46 уйынында ҡатнаша, ә «Локомотив» 10-сы урынды ала. Плей-оффта Ярославль командаһы тәүге раундта Воронеждан «Буран» хоккей клубына 2-3 иҫәбе менән серияла отола.  Шундағы дүрт уйында Максим бер һөҙөмтәле пас бирә. Шул уҡ йылда ул ЙХЛ-да «Локо» өсөн 17 осрашыуҙа 5 (2+3) мәрәй йыя.

 «Торпедо» (2013—2017) 
2013 йылдың йәйендә Максим Ярославлдән Түбәнге Новгородтағы «Торпедо» хоккей клубының системаһына күсә. 2014 йылдың 26 февралендә ул КХЛ-да тәүге уйынын үткәрә. Шул көндә «Торпедо» Өфөлә «Салауат Юлаев» командаһына өҫтәмә ваҡытта 1:2 иҫәбе менән отола. Тағы был лигала ул ике уйын үткәрә. Ә миҙгел башынан күбеһенсә ул фарм-клубта «Саров» хоккей клубында 35 осрашыуҙа 6 (1+5) мәрәй йыя. Команда даими миҙгелдә 20-се урынды яулай һәм плей-оффҡа эләкмәй. Ә киләһе йылды Максим тулыһынса КХЛ-да үткәрә. 25 сентябрҙә КХЛ-да тәүге мәрәйен йыя, ә бөтәһе шул йылда ул даими миҙгелдең 40 осрашыуында 3 тапҡыр һөҙөмтәле пас бирә. «Торпедо» Көнбайыш конференцияһында 7-се урынды яулай һәм беренсе раундта буласаҡ чемпионға СКА-ға еңелә. Максим Гагарин кубогының бер уйынында ғына ҡатнаша. 

2015/16 йылдар миҙгелендә ул күберәк «Торпедо» өсөн уйнай. 17 октябрҙә Максим КХЛ-да тәүге шайбаһын керетә, ә даими миҙгелдең 40 уйынында 12 (5+7) мәрәйгә өлгәшә. Осипов плей-оффта командаһының бөтә 11 осрашыуында ла ҡатнаша һәм 5 (1+4) тапҡыр һөҙөмтәле һөжүмдә ҡатнаша. «Торпедо» Көнбайыш конференцияһының ярымфиналында ЦСКА-ға отола. Бынан тыш, Максим ЮХЛ-да «Саров» өсөн һигеҙ уйын үткәрә. 2016/17 йылдар миҙгелендә ул КХЛ-да ғына уйнай. 26 ноябрҙә ул КХЛ-да тәү тапҡыр уйын аҙағына тиклем штраф менән язалана«Торпедо» – «Динамо» Минск. Скудра и Осипов удалены до конца матча. Шуның өсөн ул бер уйынға дисквалификация алаНазаров дисквалифицирован на 3 матча, Скудра и Никита Квартальнов – на 2. КХЛ даими чемпионатының 58 осрашыуында ул 16 (7+9) мәрәй йыя. Ә Гагарин кубогында «Торпедо» беренсе раундта Мәскәүҙән «Динамо» хоккей клубына отола. 2017 йылдың 26 апрелендә Максим Осипов «Торпедо» менән ике йылға килешеүен оҙонайтаМаксим Осипов подписал новый контракт с «Торпедо» на 2 года. 
 «Салауат Юлаев» һәм «Локомотив» (2017—ә.в.) 
«Торпедо» менән яңы контракт төҙөһә лә, Максимды Өфөнән «Салауат Юлаев» хоккей клубы беренсе майҙа аҡсалата компенсацияға алмаштыра«Салават Юлаев» приобрёл Максима Осипова . Яңы командала Максим үҙенә 21-cе һанды алаИгровые номера новичков . Максим 2017/18 йылдар миҙгелендә барыһы 44 уйында бер һөҙөмтәле пас бирә һәм 18 штраф минуты йыя. «Салауат Юлаев» плей-оффта конференция ярымфиналында көрәштән төшөп ҡала. 2018/2019 йылдар миҙгелендә Өфө командаһы өсөн 8 уйын уҙғарғас, 21 сентябрҙә «Салауат Юлаев» Максимды «Локомотив» хоккей клубына Павел Коледовҡа алмаштыра«Салават» подтвердил обмен Осипова в «Локомотив» на Коледова. «Локомотив» өсөн даими миҙгелдә 46 осрашыуҙа 13 мәрәй йыя, ә плей-оффта Ярославль командаһы «Сочи» хоккей клубын үтә һәм СКА-ға отола. 

 Рәсәй йыйылма командаһында 

2011 йылда Максим тәү тапҡыр Рәсәй йәштәр йыйылма командаһына саҡырыу ала. Рәсәй командаһы Финляндияла үткән турнирҙа өсөнсө урынды яулай, ә Максим өс уйында ҡатнаша. Киләһе тапҡыр ул «Санкт-Петербург Ҙур бүләге» турнирында ҡатнашырға саҡырыла. Шунда Рәсәй йәштәр йыйылма командаһы өсөнсө урынды яулай, ә Осипов өс уйында бер һөҙөмтәле пас бирәЯкупов и Педан вызваны в молодежную сборную России. Киләһе тапҡыр ул 2016 йылда Еврохоккейтурҙың Беренсе канал кубогында Рәсәй йыйылма командаһы өсөн уйнай. Шунда бер уйында ҡатнаша. Тағы ла февралдә ул Швеция хоккей уйындарында өс осрашыуын да үткәрә, ә Рәсәй командаһы шул турнирҙы еңә. 2018/2019 йылдар миҙгелендә Максим Рәсәйҙең икенсе йыйылма командаһына Франция менән Белоруссияға ҡаршы Еврочеллендж уйындарына саҡырыу алаЕврочеллендж. Красковский и Коршков вошли в состав олимпийской сборной России на матч против Франции. Шунда 4 осрашыуҙа ул 4 минут штраф алыуы менән иҫтә ҡала.
 Статистика 
''Һуңғы яңыртыу: 22 июль 2019

Даими миҙгелПлей-оффМиҙгелКомандаЛигаУГПМ+/-ШтрУГПМ+/-Штр2010/11ТХКБеренсе лига10011-0------2010/11ШерифЙХЛ300002------2011/12ЛокоЙХЛ36145+1422------2011/12ЛокомотивЮХЛ211120104000-202012/13ЛокоЙХЛ17235-524------2012/13ЛокомотивЮХЛ46000-7164000202013/14СаровЮХЛ3516748------------2013/14ТорпедоКХЛ3000-100000002014/15ТорпедоКХЛ40033-3101000-102015/16ТорпедоКХЛ405712111611145082016/17ТорпедоКХЛ58791614535011-222017/18Салауат ЮлаевКХЛ33011-41411000242018/19Салауат ЮлаевКХЛ8022-46Команданан китә2018/19ЛокомотивКХЛ463101322211224282019/20ЛокомотивКХЛ            Бөтәһе ЙХЛ-да533710946------Бөтәһе ЮХЛ-да1104812-2388011-32Бөтәһе КХЛ-да22815324715121393710122

 Ҡаҙаныштар 
 Шайбалы хоккей буйынса Рәсәй чемпионатының беренсе лигаһында бронза миҙалсы — 2010/11.
 Швеция хоккей уйындарында беренсе урын — 2017.

 Иҫкәрмәләр 

 Һылтанмалар 

 Рәсәй хоккейы сайтында профиле 
 sports.ru сайтында профиле

Категория:КХЛ хоккейсылары
Категория:«Торпедо» Түбәнге Новгород хоккей клубының уйынсылары
Категория:Рәсәй хоккейсылары
Категория:ЙХЛ хоккейсылары
Категория:ЮХЛ уйынсылары
Категория:«Локомотив» командаһының уйынсылары
Категория:«Локо» хоккейсылары
Категория:Хоккей һаҡсылары
Категория:Салауат Юлаев командаһының уйынсылары
Категория:ТХК хоккейсылары
Категория:«Саров» хоккейсылары
Категория:Рәсәй хоккей һаҡсылары